lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv sv oc en es lv lv lv lv lv lv lv lv lv lv lv lv lv lv lv lv lv lv lv lv lv lv sv es lv es lv lv lv lv lv lv lv lv nl lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavā nonākušie Ukrainas bēgļi grib pēc iespējas ātrāk sākt strādāt (VIDEO) – ZZ.lv
Vārda dienas svin: Elza, Ilizana
andra.ozola@zz.lv - 12.03.2022 - 10:57
Jelgavas pašvaldība jau uzņēmusi 75 bēgļus no Ukrainas, kuri pirmos trīs mēnešus varēšot dzīvot viesnīcā, bet pēc tam tikšot meklētas citas iespējas. Pašreiz bēgļu ikdiena lielākoties aizrit, kārtojot formalitātes. Lielākā vēlme esot pēc iespējas ātrāk sākt strādāt, bet raizes bēgļiem sagādājot vietu trūkums bērnudārzā.
Viesnīca “Zemgale”, kurā līdz Covid-19 pandēmijas sākumam visbiežāk tika izmitināti sportisti, tagad kļuvusi par mājvietu kara bēgļiem no Ukrainas. Pašlaik viesnīcas numuriņos izmitināti jau 75 cilvēki. Viņu ikdiena gan lielākoties aizrit, kārtojot formalitātes, lai pēc iespējas ātrāk varētu sākt strādāt. Un dažam jau tas esot izdevies.
“Mūsu bērni grib iet skolā, bet mēs strādāt. Visi kaut ko sev meklējam un arī atrodam. Kāds jau ir atradis darbu. Jā, mana vecākā meita un znots jau kopš pirmdienas strādā,” stāstīja Irina, bēgle no Ukrainas.
Toties Karina, kuru “ReTV” sastop, pildot dokumentus, lai saņemtu darba vīzu, stāstīja, ka strādājusi tūrisma firmā, un kolektīvi arī devušies uz Latviju, kur viņu firmas autobusiem bijusi bāzes vieta. Taujāta, vai apmierina sadzīves apstākļi, sieviete nosmej, ka laimīgā kārtā neesot izlutināti, bet pats svarīgākais esot atrast darbu.
“Pēc esošās informācijas šķiet, ka nebūs grūti. Mums iedeva sarakstu ar uzņēmējiem, kuri ir ieinteresēti, kam vajadzīgs darbaspēks,” norādīja Karina.
Viesnīcas istabiņās katram ir sava guļvieta, galds, skapis un arī televizors. Sievietes gan teica, ka īsti skatīties neesot ko, jo latviski nesaprotot, bet Krievijas kanālus nemaz redzēt negribot.
Uzzinājušas, ka vienā no kanāliem krievu valodā var redzēt Latvijas ziņas, sievietes teic, ka to gan tagad noteikti skatīšoties. Viesnīcā pieejams arī internets, kas septiņpadsmit gadus vecajam Markam tagad arī esot gan informācijas, gan izklaides avots. Mazliet esot iepazinis arī pilsētu.
Saturs turpināsies pēc reklāmas.
“Gājām uz sociālo dienestu, nu tas jau tepat. Bijām parkā tepat netālu. Vēl neesmu iepazinis, bet aptuveni zinu, kur atrodos. Varēšu atpakaļ atnākt, ja būšu kur aizgājis,” stāstīja Marks.
Pārstāvji no dažādām institūcijām viesnīcā ierodoties teju ikdienu, bet saņemt dokumentus jādodas pašiem. Visi uzrunātie gan teic, ka tā neesot problēma.
Savukārt Natālija, kura arī ieradusies no Ukrainas, sacīja, ka cilvēki esot viesmīlīgi. “Visu var atrast. Kā ukraiņi saka: mēle līdz Kijevai aizvedīs, un te tāpat,” viņa piebilda.
Saturs turpināsies pēc reklāmas.
Par veikaliem gan pagaidām nedomājot, jo vairumam iemītnieku līdzi ir tikai grivnas, ko apmainīt šeit nav iespējams.
Kā stāstīja viesnīcas pārstāvis, ēdināšana arī esot viens no iemesliem, kāpēc bēgļi izmitināti viesnīcā. “Brokastis, pusdienas, vakariņas. Mēs esam tam gatavi. Mēs to darām ikdienā, tāpēc šī problēma mums nav. Ir citas problēmas – visa tā sociālā joma, bērniem skola, cilvēkiem darbs,” norādīja viesnīcas “Zemgale” pārstāvis Aivars Zeltiņš.
Tikmēr pašvaldības operatīvās informācijas centrā norādīja, ka lielākā problēma pašreiz esot vietu trūkums bērnudārzā.
Saturs turpināsies pēc reklāmas.
“Šobrīd ātrākais risinājums ir, ka mātes, tās bēgļu sievietes rūpējas pašas par saviem bērniem, līdz brīdim, kad radīsim atbildi uz šiem jautājumiem, jo mūsu ikdienas rindas uz bērnudārzu nav atceltas,” teica Jelgavas POIC vadītājs Gints Reinsons.
Jelgava esot gatava uzņemt aptuveni 400 kara bēgļu. Turpmāk gan tie tikšot izmitināti Zaļenieku Komerciālās un amatniecības vidusskolas dienesta viesnīcā.
Pārpublicēts no lsm.lv un Replay.lv
Saturs turpināsies pēc reklāmas.
Septembris Latvijā bijis divus grādus vēsāks par normu
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Pirmdienas pēcpusdienā gaidāms lielākais vējš kopš aprīļa
Zemgalē Saeimas vēlēšanās labākie rezultāti ZZS un JV
Aicina sievietes pieteikties “Riga TechGirls” mentorprogrammai IT nozarē
Lai komentētu, jums jāpiesakās sistēmā.
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.